Անդրեա Անա

**Անդրեա Բեատրիս Անա** (ռումիներեն՝ *Andreea Beatrice Ana.* ), ռումինացի ազատոճային ըմբիշ, ըմբշամարտի Եվրոպայի առաջնությունների հնգակի մեդալակիր է, այդ թվում՝ եռակի չեմպիոնուհի։ Ռումինիան ներկայացնող առաջին կին ըմբիշն է, որ ոսկե մեդալ է նվաճել ըմբշամարտի Եվրոպայի առաջնությունում։ 2021 թվականին Անան 55 կգ քաշային կարգում դարձավ մինչև 23 տարեկանների աշխարհի չեմպիոնուհի՝ հաղթանակ տանելով իր բոլոր մրցակցուհիների նկատմամբ Սերբիայի մայրաքաղաք Բելգրադում կայացած ըմբշամարտի մինչև 23 տարեկանների աշխարհի առաջնությունում։ Նա ներկայացրել է Ռումինիան 2020 թվականի ամառային օլիմպիական խաղերում, որոնք անց են կացվել Ճապոնիայի մայրաքաղաք Տոկիոյում։

## Կարիերա
Անան բրոնզե մեդալ է նվաճել Ռումինիայի մայրաքաղաք Բուխարեստում կայացած Մ23 ըմբշամարտի 2018 թվականի աշխարհի առաջնությունում 53 &nbsp;կգ քաշային կարգում. Ըմբշամարտի 2019 թվականի Եվրոպայի առաջնությունում, որը նույնպես անցկացվել է Ռումինիայի մայրաքաղաք Բուխարեստում, նա բրոնզե մեդալ է նվաճել 55 կգ քաշային կարգում։ Նույն թվականին Հունգարիայի մայրաքաղաք Բուդապեշտում կայացած  Մ23 ըմբշամարտի աշխարհի առաջնությունում նվաճել է բրոնզե մեդալներից մեկը 55։&nbsp;կգ քաշային կարգում։

2020 թվականին Անան հանդես է եկել 55 կգ քաշային կարգում Իտալիայի Հռոմ քաղաքում անցկացված ըմբշամարտի Եվրոպայի առաջնությունում, սակայն մեծահասակների այս մրցապայքարում մեդալ չի կարողացել նվաճել. նա իր երկրորդ գոտեմարտում պարտվել է շվեդուհի Սոֆյա Մաթսոնին։ 2021 թվականի մարտին մասնակցել է Հունգարիայի Բուդապեշտ քաղաքում անցկացվող Եվրոպական որակավորման մրցաշարին՝  2020 թվականի ամառային օլիմպիական խաղերի ուղեգիր նվաճելու նպատակով Մեկ ամիս անց  55 կգ քաշային կարգում նվաճել է բրոնզե մեդալներից մեկը Լեհաստանի մայրաքաղաք Վարշավայում կայացած 2021 թվականի ըմբշամարտի Եվրոպայի առաջնությունում։ 2021 թվականի մայիսին նա որակավորվել է համաշխարհային օլիմպիական որակավորման մրցաշարում  և իրավունք ստացել մասնակցելու 2020 թվականի ամառային օլիմպիական խաղերին։ Այստեղ նա հանդես է եկել կանանց 53 կգ քաշային կարգում և իր առաջին իսկ գոտեմարտում պարտություն է կրել հետագայում օլիմպիական բրոնզե մեդալակիր դարձած բելառուս Վանեսա Կալաձինսկայայից։

Սերբիայի մայրաքաղաք Բելգրադում կայացած 2021 թվականի Մ23 աշխարհի առաջնությունում նա ոսկե մեդալ է նվաճել 55 կգ քաշային կարգում։

2022 թվականի փետրվարին Անան 55կգ քաշային կարգում ոսկե մեդալ է նվաճել  Բուլղարիայի Վելիկո Տառնովո քաղաքում անցկացված Դան Կոլովի և Նիկոլա Պետրովի մրցաշարում։ Մեկ ամիս անց նա  ոսկե մեդալ է նվաճել նաև Բուլղարիայի Պլովդիվ քաղաքում կայացած 2022 թվականի ըմբշամարտի Եվրոպայի մինչև 23 տարեկանների առաջնությունում։ 2022 թվականի մարտին նա ևս մեկ ոսկե մեդալ է նվաճել Հունգարիայի մայրաքաղաք Բուդապեշտում կայացած ըմբշամարտի Եվրոպայի մեծահասակների առաջնությունում . Դա կանանց ազատ ոճում Ռումինիայի առաջին ոսկե մեդալն էր ըմբշամարտի Եվրոպայի առաջնություններում։ Եզրափակչում նա հաղթել է ուկրաինուհի Օլեքսանդրա Խոմենեցին։

2022 թվականի հունիսին Անան Իտալիայի Հռոմ քաղաքում անցկացված Matteo Pellicone Ranking Series 2022- ում իր մրցաձևում նվաճեց բրոնզե մեդալը։ Նա մրցեց 55 կգ քաշային կարգում 2022 թվականի ըմբշամարտի աշխարհի առաջնությունում, որը տեղի ունեցավ Սերբիայի մայրաքաղաք Բելգրադում։ Այստեղ նա իր երկրորդ գոտեմարտում պարտվեց հետագայում բրոնզե մեդալակիր դարձած կանադացի Կարլա Գոդինեսին դուրս մնաց մրցապայքարից։ Նա 55 կգ քաշային կարգում հանդես եկավ նաև  2022 թվականի Մ23 ըմբշամարտի աշխարհի առաջնությունում, որն անցկացվեց Իսպանիայի Պոնտեվեդրայում, դուրս մնաց մրցապայքարից՝ պարտություն կրելով իր առաջին իսկ գոտեմարտում։

Կանանց 53 կգ քաշային կարգում Անան նվաճեց բրոնզե մեդալներից մեկը 2023 թվականին Եգիպտոսի Ալեքսանդրիա քաղաքում անցկացված Իբրահիմ Մուստաֆայի մրցաշարում։ Կանանց 55 կգ քաշային կարգում նա արծաթե մեդալնվաճեց Ռումինիայի մայրաքաղաք Բուխարեստում անցկացված մինչև 23 տարեկանների ըմբշամարտի Եվրոպայի 2023 թ . առաջնությունում։ Մեկ ամիս անց Անան ոսկե մեդալ նվաճեց կանանց 55 կգ քաշային կարգում՝ հանդես գալով Խորվաթիայի Զագրեբ քաղաքում կայացած 2023 թվականի ըմբշամարտի Եվրոպայի առաջնությունում։: Եզրափակիչ գոտեմարտում նա այս անգամ  պարտության մատնեց հունգարուհի Էրիկա Բոգնարին։

Կանանց 55 կգ քաշային կարգում Անան ոսկե մեդալ նվաճեց Ռումինիայի մայրաքաղաք Բուխարեստում կայացած 2024 թվականի ըմբշամարտի Եվրոպայի առաջնությունում՝ եզրափակչում հաղթելով մոլդովուհի Մարիանա Դրագուտյանին։ Նա մասնակցեց 2024 թվականի ըմբշամարտի Եվրոպայի օլիմպիական որակավորման մրցաշարին, որն անցկացվեց Բաքվում, և իրավունք նվաճեց մասնակցելու  2024 թվականի ամառային օլիմպիական խաղերին, որոնք տեղի կունենան Փարիզում։

## Ձեռքբերումներ

## Ծանոթագրություններ

## Արտաքին հղումներ
* Andreea Beatrice Ana at the International Wrestling Database (alternate link)
* Andreea Beatrice Ana at United World Wrestling
* Andreea Beatrice Ana at Olympics.com
* Andreea Ana at Olympedia

Կատեգորիա:Եվրոպայի չեմպիոններ
Կատեգորիա:Ըմբշամարտի Եվրոպայի չեմպիոններ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ